**Уладзімір Максімавіч Дамашэвіч** (17 лютага 1928, в. Вадзяціна Ляхавіцкага раёна — 30 красавіка 2014, Мінск) — беларускі празаік
, празаік, нарысіст. Заслужаны работнік культуры Беларусі (1992). Лаўрэат літаратурнай прэміі імя І. Мележа (1992).

Біяграфія
---------

Нарадзіўся ў сялянскай сям’і. Скончыў філалагічны факультэт БДУ (1953). У 1953—1967 гадах працаваў у выдавецтвах «Народная асвета» і «Беларусь», у 1965 годзе на Беларускім радыё, у 1967—1972 гадах літсупрацоўнікам часопісу «Полымя», у 1973—1977, 1978—1988 — загадчыкам аддзела прозы часопіса «Маладосць», у 1977 — рэдактарам выдавецтва «Мастацкая літаратура».

Член Саюза пісьменнікаў СССР (з 1962).

Пахаваны на Заходніх могілках у Мінску.

Творчасць
---------

Дэбютаваў аповесцю «Трэці лішні» (1958) у часопісе «Маладосць». Аўтар кніг «Заклінаю ад кулі» (1960), «Між двух агнёў» (1963), «Абуджэнне» (1968), «Порахам пахла зямля» (аповесць-хроніка) (1975), «Выбранае» (1977), «У лабірынце вуліц» (1979), нарыса «Каб радзіла зямля» (1972), аповесцей «Кожны чацвёрты» (1983), «Першым заўсёды цяжка» (разам з У. Сазановічам, 1986), рамана «Камень з гары» (1990). У 1988 годзе выйшлі Выбраныя творы.

У перыядычным друку апублікаваны раман «Не праспі сваю долю» (1993), аповесці і апавяданні «Лішняе дзіця, або Амплітуда жаданняў» («Маладосць», 1998), «Крайняя авечка» («Полымя», 2004), «Доля — пустацвет» («Маладосць», 2004), «Месяц у Раі, або Аддай сэрца людзям», («Полымя», №10, 2006), «На мяжы цярпення» («Полымя», 2007), «Дзённікавыя нататкі» («Маладосць», 2007). Творы У. М. Дамашэвіча паракладзены на некалькі моў.

Займаўся рэдактурай і перакладам з рускай, польскай, азербайджанскай, армянскай і іншых моў. Сярод яго перакладаў раман Е. Путраманта «Верасень», перакладзены з польскай разам з Я. Міско.

Прызнанне
---------

* Заслужаны работнік культуры Рэспублікі Беларусь (1992).
* Лаўрэат Літаратурнай прэміі імя І. Мележа (1992)

Сям’я
-----

Жонка — па першым мужы, праўнуку расійскага навукоўца Д. І. Мендзялеева — Мендзялеева. Яе ўнучка, Крысціна Мендзялеева — «Рок-Князёўна’97», былая вакалістка беларускага рок-гурту «Hasta La Fillsta»; цяпер жыве ў Бельгіі, працуе ў сферы кінематографа, зняла дэбютны фільм.

Зноскі
------

1. 1 2 3 4  Дамашэвіч Уладзімір // Беларускія пісьменнікі (1917—1990)…
2. 1 2  Вянок памяці: Уладзімер Дамашэвіч…
3. ↑  Указ Президиума Верховного Совета Республики Беларусь от 2 сентября 1992 г. № 1805-XII О присвоении Домашевичу В. М. почетного звания «Заслуженный работник культуры Республики Беларусь»
4. ↑  Белорусские музыканты зажигают в Сети

Літаратура
----------

* Вянок памяці: Уладзімер Дамашэвіч // Радыё Свабода — svaboda.org, 05.05.2014, 22:23
* *Алесь Марціновіч* Пісьменнік з маёй біяграфіі // *Літаратура і мастацтва* : газ.. — Мн.: РВУ «Звязда», 2023-02-17. — В. 5216. — № 7. — С. 11.

* Дамашэвіч Уладзімір // Беларускія пісьменнікі (1917—1990): Даведнік / Склад. А. К. Гардзіцкі. Нав. рэд. А. Л. Верабей. — Мн.: Мастацкая літаратура, 1994. — 653 с.: іл. — ISBN 5-340-00709-X.

Спасылкі
--------

* Выстава, прысвечаная 80-годдзю Уладзіміра Максімавіча Дамашэвіча Архівавана 29 снежня 2010.;
* Некралог Архівавана 5 мая 2014. на сайце Саюза беларускіх пісьменнікаў


|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| GND: 1172109400 · ISNI: 0000 0003 7012 7720 · NKC: js20201094876 · NUKAT: n2010305368 · SUDOC: 229553664 · VIAF: 249543901 |

 |